**Χώρα των Βάσκων – Μαδρίτη 8 μέρες. Aεροπορικώς**

**26/07/2025-02/08/2025 & 30/08/2025- 06/09/2025**

**«Στην καρδία των Βάσκων»**

**Μπιλμπάο – Σαν Σεμπαστιάν – Βάσκικα Χωρία – Παμπλόνα – Σαραγόσα -Μαδρίτη**

**«Στο βόρειο τμήμα της Ιβηρικής χερσονήσου ανάμεσα στην Ισπανία και την Γαλλία βρίσκεται η χώρα των Βάσκων, ένας μαγευτικός προορισμός που συνδυάζει εκπληκτικά τοπία, πλούσια ιστορία και μια μοναδική κουλτούρα. Από τη σύγχρονη τέχνη στο μουσείο Guggenheim του Μπιλμπάο, μέχρι τις παραδοσιακές πόλεις όπως το Σαν Σεμπαστιάν και την Παμπλόνα, κάθε γωνιά της περιοχής προσφέρει μια μοναδική εμπειρία. Αν είστε λάτρεις της φύσης, της ιστορίας και της αυθεντικής κουλτούρας, η Χώρα των Βάσκων είναι ο ιδανικός προορισμός για να ζήσετε μια αξέχαστη περιπέτεια.»**

**Λίγα λόγια για το ταξίδι μας :**

* **Πτήσεις με την Aegean Airlines Θεσσαλονίκη - Αθήνα – Μαδρίτη & Μαδρίτη – Αθήνα- Θεσσαλονίκη ,σύμφωνα με το εκδρομικό μας πρόγραμμα.**
* **3 διανυκτερεύσεις στο σύγχρονο Μπιλμπάο.**
* **2 διανυκτερεύσεις στο κοσμοπολίτικο θέρετρο Σαν Σεμπαστιάν.**
* **1 διανυκτέρευση στην παραδοσιακή Σαραγόσα.**
* **1 διανυκτέρευση στην αυτοκρατορική Μαδρίτη.**
* **Διαμονή σε επιλεγμένα ξενοδοχεία 3\* - 4\* με πλούσιο πρωινό.**
* **Έμπειρος ξεναγός με πολυετή εμπειρία στον προορισμό μας**

**1η Μέρα | Θεσσαλονίκη – Μαδρίτη – Βιτόρια – Μπιλμπάο.**

Συγκέντρωση νωρίς το πρωί στο αεροδρόμιο «Μακεδονία» για την πτήση μας στη Μαδρίτη. Άφιξη, επιβίβαση στο λεωφορείο μας και αναχώρηση για την Χώρα των Βάσκων. Η πρώτη μας επίσκεψη θα είναι στην πρωτεύουσα της χώρας των Βάσκων, την όμορφη Βιτόρια. Η πόλη έχει καταφέρει να διατηρήσει το μεσαιωνικό της πρόσωπο αλλά και να φτιάξει το σύγχρονο προφίλ της με αποτέλεσμα να ανακηρυχθεί «πράσινη πρωτεύουσα» της Ευρώπης. Στη σύντομη περιήγηση μας θα θαυμάσουμε μέσα στην παλιά πόλη την Plaza de la Virgen Blanca και τον Καθεδρικό Ναό της Αγίας Μαρίας, την πλατεία της Νίκης και την πλατεία της Ισπανίας. Χρόνος ελεύθερος για βόλτα όπου θα έχετε την ευκαιρία να δοκιμάσετε την τοπική γαστρονομία. Αναχώρηση για το Μπιλμπάο, την μεγαλύτερη Βασκική πόλη που αποτελεί το οικονομικό και πολιτισμό κέντρο της περιοχής. Τακτοποίηση στο ξενοδοχείο μας και ξεκούραση.

**2η Μέρα | Μπιλμπάο – Περιήγηση πόλης -Μουσείο Γκουγκενχάιμ – Βάσκικα χωρία-Γκέτσκο, Mπερμέο, Μουντάκα**

Πρωινό και αναχωρούμε για να γνωρίσουμε την πόλη, η οποία είναι χτισμένη στις όχθες τού ποταμού Νερβιόν και αποτελεί έως και σήμερα σημαντικό εμπορικό και βιομηχανικό λιμάνι του Βορρά. Θα περιπλανηθούμε στο όμορφο ιστορικό κέντρο, όπου θα θαυμάσουμε την Plaza Nueva, την Plaza Miguel de Unamuno, θα σταθούμε και στην Όπερα του Μπιλμπάο, το εντυπωσιακό Teatro Arriaga, δίπλα στη γέφυρα Arenal, που οδηγεί στην περίφημη Gran Vía de Don Diego López de Haro και φυσικά στο Μουσείο Γκουγκενχάιμ, που αποτελεί πλέον το σήμα κατατεθέν της πόλης. Το μουσείο είναι ένα εντυπωσιακό κτίριο από τιτάνιο, γυαλί και ασβεστόλιθο, σχεδιασμένο από τον Frank Gehry, που φιλοξενεί έργα σύγχρονων καλλιτεχνών που θα έχουμε την ευκαιρία να θαυμάσουμε. Στη συνέχεια , θα αναχωρήσουμε για την ακτή Βισκάια και τα Βάσκικα χωρία. Πρώτη επίσκεψη μας θα είναι το χωρίο Γκετσκο (Getxo), η περιοχή είναι γεμάτη από αρχοντικά και πολυτελή σπίτια που προσδίδουν στην ατμόσφαιρα μια αίσθηση κομψότητας και ιστορίας. Γνωστό αξιοθέατο της περιοχής αποτελεί η «Κρεμαστή Γέφυρα της Βισκάγιας», Μνημείο Παγκόσμιας Κληρονομιάς UNESCO. Επόμενος προορισμός μας , το Μπερμεο (Bermeo), ένα γραφικό ψαροχώρι που διατηρεί τη ναυτική του παράδοση, με το λιμάνι και την παλιά πόλη του να αποπνέουν μεσαιωνική ατμόσφαιρα, χάρη στα σπίτια των ψαράδων και τον επιβλητικό Πύργο Ercilla. Τέλος, θα φτάσουμε στον ατλαντικό ωκεανό για να επισκεφθούμε το χωριό Mundaka που είναι διάσημο για την εντυπωσιακή παραλία του, η οποία θεωρείται μία από τις καλύτερες για σέρφινγκ στην Ευρώπη. Η παλιά πόλη του χωρίου Mundaka, με τα παραδοσιακά σπίτια και τα στενά δρομάκια της, αποπνέει αυθεντικότητα και παραδοσιακή γοητεία. Το λιμάνι του, γεμάτο με μικρά ψαροκάικα, προσδίδει στο χωριό μια αυθεντική ατμόσφαιρα θαλάσσιας ζωής. Έχοντας συλλέξει ποικιλία από όμορφες εικόνες επιστρέφουμε στο Μπιλμπάο για Ξεκούραση.

**3η Μέρα | Μπιλμπάο - Σανταντερ – Μαγδαλένα – Σαντιγιανα ντελ Μαρ- Σπήλαιο Αλταμίρα**

Πρωινό και στη συνέχεια θα αναχωρήσουμε για το Σαταντερ, η πόλη είναι χτισμένη στις νότιες ακτές του ακρωτηρίου Μαγιόρ. Στην πανοραμική μας περιήγηση θα δούμε το ιστορικό κέντρο με τον Καθεδρικό ναό, το Ταχυδρομείο και το Gran Casino del Sardinero. Επόμενη στάση , η χερσόνησος Magdalena , όπου εκτός απ' το θαλάσσιο πάρκο εκεί βρίσκεται και το θερινό βασιλικό ανάκτορο που έκτισε το δημαρχείο της πόλης για την βασιλική οικογένεια. Στη συνέχεια , θα κατευθυνθούμε προς την πανεμορφη santilla del mar, ενα από τα ομορφότερα χωρία της Ισπανίας. Στη συνέχεια, θα αναχωρήσουμε για το μουσείο με το περίφημο αντίγραφο του Σπηλαίου Αλταμίρα , παγκοσμίως γνωστό για τις εξαιρετικές πολύχρωμες σπηλαιογραφίες της παλαιολιθικής εποχής, που απεικονίζουν σκηνές κυνηγιού και διάφορα ζώα της τοπικής.Το σπήλαιο αποτελεί Μνημείο Παγκόσμιας Κληρονομιάς της UNESCO από το 1985. Για το αυθεντικό σπήλαιο, στο οποίο μπορούν να εισέλθουν μόνο 25 άτομα την ημέρα, πρέπει οποίος ενδιαφέρεται να κάνει αίτηση στο Museo y Centro de Investigación de Altamira της Santillana del Mar. Ο χρόνος αναμονής είναι τρία χρόνια. Επιστροφή το απόγευμα στο ξενοδοχείο μας για ξεκούραση.

**4η Μέρα | Μπιλμπάο – Γκέρνικα – Σαν Σεμπαστιάν**

Πρωινό και θα αναχωρήσουμε για το καλοκαιρινό θέρετρο Σαν Σεμπαστιαν. Πρώτη στάση, η Γουερνικα , διάσημη παγκοσμίως λόγω του βομβαρδισμού της από τη ναζιστική αεροπορία το 1937 κατά τον Ισπανικό Εμφύλιο Πόλεμο, αποτέλεσε έμπνευση για τον Πάμπλο Πικάσο να δημιουργήσει το θρυλικό έργο "Γκουέρνικα". Εκεί θα επισκεφθούμε το Μουσείο Ειρήνης (Museo de la Paz de Gernika) και το Δέντρο της Γκουέρνικα (Árbol de Gernika): Ένα σύμβολο της ελευθερίας και της δημοκρατίας των Βάσκων. Κάτω από αυτό το δέντρο, οι Βάσκοι ιστορικά συγκεντρώνονταν για να συζητήσουν θέματα πολιτικής και να ανανεώσουν τους παραδοσιακούς όρκους τους. Στη συνέχεια , θα αναχωρήσουμε για το Σαν Σεμπαστιάν , οι ειδυλλιακές παραλίες και τα διεθνή φεστιβάλ τζαζ και κινηματογράφου την κατατάσσουν ως ένα από τα δημοφιλέστερα θέρετρα της Ευρώπης. Πρώτη γνωριμία με την πόλη και τακτοποίηση στο ξενοδοχείο μας. Το βράδυ θα έχετε ελεύθερο χρόνο για να απολαύσετε την νυχτερινή ζωή της πόλης, η όποια κατέχει αξιοσημείωτο ρεκόρ: η Παλιά Πόλη, η Parte Vieja, διαθέτει τη μεγαλύτερη συγκέντρωση μπαρ ανά τετραγωνικό μέτρο σε ολόκληρη την Ισπανία. Σε αυτή την περιοχή μην παραλείψετε να απολαύστε τα διάσημα pinxtos , τα μικρά πιάτα που βρίσκονται σε σχεδόν κάθε μπαρ , και τον τοπικό μηλίτη κρασί (Sidra).

**5η Μέρα | Σαν Σεμπαστιάν – Ξενάγηση πόλης - Hondarribia - Biarritz**

Πρωινό και θα αναχωρήσουμε για την πανοραμική περιήγησή μας, θα διασχίσουμε την καινούργια λεωφόρο, θα περιπλανηθούμε στα στενά γραφικά σοκάκια της Παλιάς Πόλης και θα καταλήξουμε στην Calle Mayor, για να δούμε τον Καθεδρικό ναό και την μπαρόκ εκκλησία της Σάντα Μαρία Κόρο. Στη συνέχεια , θα αναχωρήσουμε για την Χονταρίμπια , χαρακτηρισμένη ως Ιστορικό-Καλλιτεχνικό Μνημείο. Η μοναδική μεσαιωνική περιτειχισμένη πόλη της Χώρας των Βάσκων, με γοητευτικά λιθόστρωτα σοκάκια, περιποιημένα σπίτια με ξύλινα μπαλκόνια και εντυπωσιακά μπαρόκ μνημεία. Περνώντας τα σύνορα και αφήνοντας πίσω μας την Ισπανία βρισκόμαστε πλέον στην Γαλλία για να επισκεφθούμε την διάσημη λουτρόπολη Μπιαριτς, ένα κοσμοπολίτικο θέρετρο των Γάλλων στον Ατλαντικό Ωκεανο, γνωστη και ως «η πόλη των ωκεανών». Χτισμένη αμφιθεατρικά στον Βισκαϊκό κόλπο, στο διαμέρισμα των Πυρηναίων-Ατλαντικού στη Γαλλική Χώρα των Βάσκων, η Μπιαρίτς αποτελεί πολυτελή παραθαλάσσιο προορισμό, διάσημο για το καζίνο της και το εμβληματικό Hôtel du Palais -αρχικά παλάτι της αυτοκράτειρας Ευγενίας. Έχοντας συλλέξει μια πληθώρα από όμορφες εικόνες θα επιστρέψουμε στο Σαν Σεμπαστιάν.

**6η Μέρα | Σαν Σεμπαστιάν – Παμπλόνα – Σαραγόσα**

Πρωινό και θα αναχωρήσουμε για την ιστορική πρωτεύουσα της Ναβάρρας, την Παμπλόνα. Η πόλη είναι διάσημη παγκοσμίως για το τρέξιμο των ταύρων στο φεστιβάλ Σαν Φερμίν (San Fermin). Θα έχουμε την ευκαιρία να περιπλανηθούμε στα σοκάκια της Παλιάς Πόλης, θα δούμε τον γοτθικό Καθεδρικό ναό της Σάντα Μαρία λα Ρεάλ, το Παλάθιο ντελ Γκομπιέρνο - έδρα της τοπικής κυβέρνησης, που βρίσκεται στην Πλάθα ντελ Καστίγιο, το Δημαρχείο που βρίσκεται στην Πλάθα Κονστιτοριάλ και θα απολαύσουμε μια πανοραμική θέα της πόλης από τα παλιά της τείχη (μουράγιας). Στη συνέχεια, θα αναχωρήσουμε για την Σαραγόσα, πρωτεύουσα της Αραγονίας. Θα θαυμάσουμε τα χαρακτηριστικά κτίρια της τέχνης «μουδεχάρ» αρχιτεκτονική διακόσμηση επηρεασμένη από τη μουσουλμανική παράδοση με στοιχεία από τη χριστιανική κουλτούρα και το γοτθικό στιλ.

Τακτοποίηση στο ξενοδοχείο μας και ξεκούραση.

**7η Μέρα | Σαραγόσα- Μαδρίτη – Περιήγηση Πόλης**

Πρωινό και στη συνέχεια θα ξεκινήσουμε την περιήγηση μας στην πόλη. Θα δούμε την επιβλητική εκκλησία την Βασιλική της Παναγίας του Πιλάρ και τον Καθεδρικό Ναό Σαν Σαλβαδορ , που έχουν ανακηρυχτεί από την Unesco Μνημεία Παγκόσμιας Πολιτιστικής Κληρονομιάς, την πλατεία της Ισπανίας και την πλατεία Πιλάρ. Στη συνέχεια θα αναχωρήσουμε για την Μαδρίτη. Οπού θα ξεκινήσουμε την περιήγηση της πόλης από το κεντρικότερο σημείο , την Πουέρτα Ντελ Σολ, όπου βρίσκεται το άγαλμα σύμβολο της πόλης. Θα δούμε επίσης την πλατεία της Θεάς Κυβέλης, την πύλη του Αλκαλά και το πάρκο Ρετίρο. Τακτοποίηση στο ξενοδοχείο μας και ξεκούραση.

**8η Μέρα | Μαδρίτη – Πτήση επιστροφής.**

Πρωινό και στη συνέχεια θα αναχωρήσουμε για το αεροδρόμιο για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Χώρα των Βάσκων - Μαδρίτη 8 μέρες** | | | | | | **Αναχωρήσεις:**  **26/07/2025-02/08/2025 & 30/08/2025- 06/09/2025** |
| **Ξενοδοχεία** | | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| **Bilbao:**  Nh Duesto | 3\* | Πρωινό | 1175€ | 915€ | 520€ | Πτήσεις με την Aegean Airlines:  Θεσσαλονίκη - Αθήνα:  06:00-06:50 Αθήνα - Μαδρίτη:  08:55-11:45  Μαδρίτη- Αθήνα:  12:45-17:10  Αθήνα - Θεσσαλονίκη:  19:45-20:40 |
| **San Sebastian:**  Silken Amara | 4\* |
| **Zaragoza:**  Eurostars | 4\* |
| **Μαδρίτη:**  Hotel Praga or Similar | 4\* |
| **Στη τιμή περιλαμβάνονται:** Αεροπορικά εισιτήρια Θεσσαλονίκη - Αθήνα - Μαδρίτη - Αθήνα - Θεσσαλονίκη.. Αποσκευή 23kg και χειραποσκευή 8kg το άτομο. Μεταφορές με πολυτελή λεωφορεία, σύμφωνα με το πρόγραμμα. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα.. Διαμονή σε επιλεγμένα ξενοδοχεία 4\* με πλούσιο πρωινό. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 265€ (πληρωτέα στο γραφείο). Δημοτικοί φόροι ξενοδοχείων διαμονής. Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα | | | | | | |